
Către,




BIROUL PERMANENT AL



CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru înfiinţarea Festivalului Internaţional „Bucureşti – Pasărea Măiastră”, transmis Comisiei pentru administraţie publică şi amenajarea teritoriului şi Comisiei pentru cultură, arte şi mijloace de informare în masă, pentru dezbatere în fond, în procedură obişnuită, cu adresa nr. Plx.97 în data de 01.02.2017. 
	PREŞEDINTE,
	PREŞEDINTE,



	Cristian BUICAN
	Gigel Sorinel ŞTIRBU




PARLAMENTUL ROMÂNIEI

CAMERA DEPUTAŢILOR
	 Comisia pentru administraţie publică şi amenajarea teritoriului

Nr. 4c-6/56
Bucureşti, 
	COMISIA PENTRU  CULTURĂ, ARTE, MIJLOACE DE   INFORMARE ÎN MASĂ

Nr.4c-10/20
Bucureşti,


r a p o r t   C O M U N  
asupra proiectului de Lege pentru înfiinţarea Festivalului Internaţional „Bucureşti- Pasărea Măiastră”
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru cultură, arte şi mijloace de informare în masă, au fost sesizate spre dezbatere în fond, în procedură obişnuită, asupra Proiectului de Lege pentru înfiinţarea Festivalului Internaţional „Bucureşti-Pasărea Măiastră” transmis cu adresa nr. Plx.97 din 01.02.2017, înregistrată cu nr.4c-6/20 din 02.06.2017 şi, respectiv cu nr. 4c-10/56 din 15 iunie 2016.

Potrivit prevederilor art. 75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera  Deputaţilor este Cameră decizională. 

Senatul în calitate de primă Cameră sesizată, a adoptat proiectul de lege în şedinţa din 22 decmbrie 2016, ca urmare a depăşirii termenului de adoptare, potrivit art.75 alin. (2) teza a III-a din Constituţia României, republicată.

La întocmirea prezentului raport comun Comisiile au avut în vedere:
· avizul favorabil cu observaţii şi propuneri al Consiliului Legislativ (nr.741/01.08.2016);

avizul negativ al Comisiei juridice, de disciplină şi imunităţi (4c-11/215  din 2 februarie 2017).
· Guvernul nu susţine adoptarea acestui proiect de lege (nr.2006/21.10.2016)
Proiectul de lege are ca obiect de reglementare înfiinţarea Festivalului Internaţional „Bucureşti-Pasărea Măiastră”, având drept scop conservarea şi promovarea patrimoniului românesc şi universal de muzică şi dansuri tradiţionale precum şi muzică sacră şi laică.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, examinarea proiectului de lege a avut loc în şedinţe separate.

Comisia pentru administraţie publică şi amenajarea teritoriului şi-a desfăşurat lucrările în data de 21 septembrie 2017. Din numărul total de 25 de membri ai Comisiei au participat la şedinţă 24 de deputaţi.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, în calitate de invitat, domnul Alexandru Oprean, secretar de stat în cadrul Ministerului Culturii şi Identităţii Naţionale. 
În urma dezbaterilor şi a opiniilor exprimate, membrii Comisiei au hotărât, cu unanimitate de voturi respingerea Proiectului de Lege pentru înfiinţarea Festivalului Internaţional „Bucureşti- Pasărea Măiastră”.
 Comisia pentru cultură, arte şi mijloace de informare în masă şi-a desfăşurat lucrările în data de 11 aprilie 2017. Din numărul total de 15 membri ai Comisiei au participat la şedinţă un număr de 15 deputaţi. 
La dezbateri au participat, în conformitate cu prevederile art.55 din Regulamentul Camerei Deputaţilor, republicat, în calitate de invitaţi, domnul Erwin Şimşemsohn, secretar de stat în cadrul Ministerului Culturii şi Identităţii Naţionale şi domnul Adrian Rista, consilier al ministrului. 
În urma dezbaterilor şi a opiniilor exprimate, membrii Comisiei pentru cultură, arte, mijloace de informare în masă au hotărât, cu  unanimitate de voturi,  să propună plenului un raport de respingere a Proiectului de Lege pentru înfiinţarea Festivalului Internaţional „Bucureşti - Pasărea Măiastră”.
În urma dezbaterilor şi a opiniilor exprimate membrii Comisiei pentru administraţie publică şi amenajarea teritoriului şi membrii Comisiei pentru pentru cultură, arte, mijloace de informare în masă au hotărât cu unanimitate de voturi să propună plenului un raport comun de respingere a Proiectului de Lege pentru înfiinţarea Festivalului Internaţional „Bucureşti - Pasărea Măiastră”.

Respingerea proiectului de lege se întemeiază pe faptul că iniţierea unui festival, fie el chiar şi unul internaţional, nu se reglementază prin lege, un exemplu în acest sens este Festivalul Internaţional George Enescu, care se situează printre cele mai importante manifestări muzicale internaţionale, bucurându-se de o participare excepţională, a celor mai celebre formaţii de muzică simfonică, dirijori şi interpreţi din lume.
Având în vedere obiectul şi conţinutul să propunerea legislativă face parte din categoria legilor ordinare.
	PREŞEDINTE,

Cristian BUICAN
	PREŞEDINTE, 

Gigel Sorinel ŞTIRBU


	SECRETAR,
Angelica FĂDOR
	SECRETAR, 

Beatrice TUDOR


Şef serviciu, Sofia Chelaru                                                               Consilieri perlamentari:Cristina Dan

